Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista Neuvoston yhteiseen kantaan, joka koskee seuraavaa ehdotusta Euroopan parlamentin ja Neuvoston direktiivi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2006/0131 lopull. - COD 2003/0175 */





[pic] | EUROOPAN YHTEISÖJEN KOMISSIO | Bryssel 20.3.2006 KOM(2006) 131 lopullinen 2003/0175 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta EUROOPAN PARLAMENTIN JA NEUVOSTON DIREKTIIVI verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0175 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta EUROOPAN PARLAMENTIN JA NEUVOSTON DIREKTIIVI verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. TAUSTAA Ehdotus toimitettiin Euroopan parlamentille ja neuvostolle (asiakirja KOM(2003) 448 lopullinen – C5-0351/2003 – 2003/0175(COD)): | 28. heinäkuuta 2003 | Euroopan talous- ja sosiaalikomitea antoi lausuntonsa: | 3. kesäkuuta 2004 | Euroopan parlamentin lausunto ensimmäisessä käsittelyssä: | 20. huhtikuuta 2004 | Yhteinen kanta vahvistettiin määräenemmistöllä: | 6. syyskuuta 2005 | Euroopan parlamentin lausunto toisessa käsittelyssä: | 15. joulukuuta 2005 | 3. EHDOTUKSEN TARKOITUS Eurooppalaista liikennepolitiikkaa vuoteen 2010 käsittelevän valkoisen kirjan[1] periaatteiden ja joulukuussa 2002 sekä maaliskuussa 2003 kokoontuneen Eurooppa-neuvoston esittämän kehotuksen mukaisesti komissio on antanut ehdotuksen verojen ja maksujen kantamisesta raskailta tavaraliikenteen ajoneuvoilta annetun direktiivin 1999/62/EY muuttamisesta. Ehdotus on sopusoinnussa liikenteen infrastruktuurin käyttömaksuja koskevan komission politiikan kanssa, jonka tavoitteena on kehittää kaikki liikennemuodot kattava yhdenmukainen yhteisön toimintamalli. Liikennemaksujen olisi perustuttava niihin kustannuksiin, joita liikenne nykyään aiheuttaa käyttäjille, veronmaksajille ja yhteiskunnalle yleensä. Direktiivissä 1999/62/EY vahvistetaan raskailta tavaraliikenteen ajoneuvoilta perittäviä käyttömaksuja koskeva nykyinen sääntelykehys. Jäsenvaltioiden siirtyessä maksujärjestelmistä (vinjeteistä) tietullijärjestelmiin direktiivi on kuitenkin saatettava ajan tasalle, tietullien perusteet on selvennettävä ja nykyinen hajanainen käyttömaksu- ja tietullijärjestelmä selkeytettävä ja yhdenmukaistettava. Lisäksi on tarpeen laajentaa käyttömaksujen sääntelykehystä lisävarojen saamiseksi liikenneinfrastruktuurien kehittämiseen. Komission ehdotuksessa direktiivin 1999/62/EY ajan tasalle saattamiseksi pyritään näihin tavoitteisiin. Tietullien perusteiden parantamiseksi ja yhdenmukaistamiseksi ehdotuksessa - eritellään tietullijärjestelmien kustannusten perusteet siten, että huomioon otetaan infrastruktuuriverkon rakennus-, käyttö-, kunnossapito- ja kehittämiskustannukset sekä vakuutusjärjestelmän ulkopuolelle jäävät onnettomuuskustannukset - lisätään mahdollisuuksia porrastaa tietulleja ja kehitetään kustannusten selkeä arviointimenetelmä - laajennetaan direktiivin soveltamisala kattamaan entistä suurempi määrä hyötyajoneuvoja (yli 3,5 tonnin painoiset) ja teitä (Euroopan laajuinen liikenneverkko ja rinnakkaisväylät). Infrastruktuurien rahoitustarpeiden kattamiseksi ehdotuksessa - kytketään tietullit infrastruktuuriverkon kunnossapito- ja kehittämiskustannuksiin - vaaditaan tulojen käyttämistä liikenteen infrastruktuurin kunnossapitoon ja kehittämiseen - sallitaan korotetut maksut, joista saatavat tulot on käytettävä vaihtoehtoisiin infrastruktuuri-investointeihin samassa TEN-liikennekäytävässä. 4. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA Komissio voi hyväksyä kaikki Euroopan parlamenin toisessa käsittelyssä hyväksymät tarkistukset. Tarkistukset perustuvat Euroopan parlamentin ja neuvoston toista käsittelyä varten sopimaan kompromissipakettiin. Tarkistuksissa kannatetaan komission ehdotuksessaan esittämiä näkemyksiä ja vastataan komission kysymyksiin maantieteellisestä soveltamisalasta ja ulkoisista kustannuksista. Maantieteellistä soveltamisalaa koskevat tarkistukset (43,44,51,52,53,54) : Näissä tarkistuksissa vahvistetaan säännöt eri tietyyppien huomioon ottamiseksi direktiivissä. Direktiivin sääntöjä sovelletaan Euroopan laajuisiin liikenneverkkoihin. Jäsenvaltioiden on ilmoitettava komissiolle muilla pääteillä perittävistä tietulleista. Direktiivissä ei vahvisteta sääntöjä sivuteille. Ulkoisia kustannuksia koskevat tarkistukset (37,41,42,49,50) : Näissä tarkistuksissa korostetaan ulkoisten kustannusten huomioon ottamista ja pyydetään komissiota laatimaan ulkoisten kustannusten huomioon ottamista koskevat laskentamallit ja vaikutustenarvioinnit kahden vuoden kuluessa direktiivin voimaantulosta. Tietullien porrastamista koskeva tarkistus 32 : Tällä tarkistuksella mahdollistetaan tietullien porrastaminen hiukkasten ja typen oksidien päästöjen mukaisesti sekä tehdään pakolliseksi tietullien porrastaminen päästöjen mukaisesti vuodesta 2010. Ajoneuvotyyppiä koskevat tarkistukset (39,40,55): Näillä tarkistuksilla poistetaan raskaiden tavaraliikenteen ajoneuvojen osalta ilmaisu ”raskas”, koska direktiivin soveltamisalaa on muutettu siten, että se kattaa 3,5–12 tonnin painoiset ajoneuvot, eikä ainoastaan yli 12 tonnin painoiset ajoneuvot, kuten direktiivissä 1999/62/EY. Kaupunkimaksuja koskevat tarkistukset (33 ja 35) : Näillä tarkistuksilla selvennetään, ettei direktiivin sääntöjä sovelleta kaupunkimaksuihin. Jäsenvaltiot voivat vapaasti periä tällaisia maksuja EY:n perustamissopimuksen sääntöjen mukaisesti. Muut tarkistukset (34,36,38,45,46,47,48) : Muilla tarkistuksilla tehdään pieniä muutoksia tekstin muihin osiin, jotka koskevat korvaamista, kiinnittämistä, eurovinjettien enimmäistasoa ja puolueettomuutta. Kompromissipaketin hyväksymistä nopeutti lausuma, jonka komissio esitti Euroopan parlamentin täysistunnossa joulukuussa 2005 (ks. liite). 5. YHTEENVETO Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla. Liite: Komission lausuma parlamentin täysistunnossa 13. joulukuuta 2005 ULKOISTEN KUSTANNUSTEN HUOMIOON OTTAMINEN Komission jäsenen Jacques Barrot’n lausuma Voin todeta tyytyväisenä ulkoisten kustannusten huomioon ottamista koskevasta analyysistä, että komissio pystyy laatimaan ja julkaisemaan parlamentin pyytämät laskentamallit ja vaikutustenarvioinnit kahden vuoden kuluessa. Tällä tavoin komissio voi arvioida jatkotoimien tarvetta tällä alalla. [1] KOM(2001) 370, 12.9.2001.